## L’Observatori del Comerç Valencià aprova el calendari d’obertura d’establiments comercials en diumenges i festius per a 2025

*** Els 11 dies proposats són el 5 i el 12 de gener, el 18 i 20 d’abril, el 6 de juliol, l’1 i el 30 de novembre i el 6, 8, 14 i 21 de desembre
* La proposta ha de ser ara autoritzada per la Conselleria d’Innovació, Indústria, Comerç i Turisme, competent en la matèria**

L’Observatori del Comerç Valencià, reunit en sessió ordinària, ha aprovat els 11 dies festius i diumenges en els quals es permetrà l’obertura dels establiments comercials durant 2025, tal com marca la legislació autonòmica.

D’esta manera, en la reunió, que ha presidit la consellera d’Innovació, Indústria, Comerç i Turisme, Nuria Montes, qui estava acompanyada per la directora general de Comerç, Artesania i Consum, Maribel Sáez, l’Observatori ha aprovat per majoria proposar a la Conselleria d’Innovació, Indústria, Comerç i Turisme els següents 11 diumenges i dies festius d’obertura comercial per a l’any 2025:

5 de gener de 2025 – Diumenge. Acumulació de festius i campanya de Reis.  
12 de gener de 2025 – Diumenge. Rebaixes d’hivern  
18 d’abril de 2025 - Divendres Sant. Més afluència turística.  
20 d’abril de 2025 – Diumenge de Pasqua. Més afluència turística.  
6 de juliol de 2025 – Diumenge. Rebaixes d’estiu.  
1 de novembre de 2025. Dissabte. Tots Sants. Acumulació de festius.  
30 de novembre de 2025 – Diumenge. Campanya de Nadal.  
6 de desembre de 2025 – Dissabte. Dia de la Constitució. Campanya de Nadal.  
8 de desembre de 2025 – Dilluns. Immaculada Concepció. Campanya de Nadal  
14 de desembre de 2025 – Diumenge. Campanya de Nadal.  
21 de desembre de 2025 – Diumenge. Campanya de Nadal.

L’Observatori del Comerç Valencià, adscrit a la Conselleria d’Innovació, Indústria, Comerç i Turisme que dirigix Nuria Montes, és un òrgan col·legiat, consultiu i assessor en matèria de comerç.

Entre les seues funcions figuren les de proposar, sense caràcter vinculant, els 11 diumenges i festius l’obertura dels quals autoritza anualment la Conselleria. També és l’òrgan encarregat de rebre informació de projectes normatius, de les declaracions de zones de gran afluència turística i d’aquells projectes que estime la Conselleria que són del seu interés.

L’Observatori del Comerç Valencià està constituït per representants de les organitzacions empresarials del sector de la distribució comercial, incloses les pimes; les cambres de comerç; les organitzacions que actuen en defensa de les persones consumidores; els mercats municipals; els sindicats; la Federació Valenciana de Municipis i Províncies (FVMP) i de diferents òrgans de la Generalitat.

Fecha: 12/09/2024